《和李升之夜游漓江上》
宋代·章岘

自笑无钱对菊花，天寒欲冷慢令赊。桄榔叶暗临江圃，茉莉香令酿酒家。

月雾空濛萤照水，霜风萧瑟鹭眠沙。归寻独秀山前路，城角参横斗柄斜。

作者简介：章岘，字伯瞻，浦城（今属福建）人。岷弟。仁宗天圣八年（一○三○）进士（明嘉靖《建宁府志》卷一五）。官太常博士（《文恭集》卷一四《章岘可太常博士制》）。嘉祐五年（一○六○），以职方员外郎知江阴（明嘉靖《江阴县志》卷一二）。英宗治平中，官提点广南西路刑狱、转运使，迁太常少卿（清嘉庆《广西通志》卷二一七《金石三》）。终金紫光禄大夫（《建宁府志》卷一五）。今录诗七首。